Bashkëpunimi ekonomik SHBA-Rusi
Drejtuesit amerikanë të biznesit që morën pjesë në takimin e APEC-ut janë optimistë rreth mundësive për investime në Rusi dhe Azi
Ndërkohë që tensionet në marrëdhëniet politike të Shteteve të Bashkuara me Azinë dhe Rusinë tërheqin shpesh vëmendje, marrëdhëniet në fushën e biznesit nganjëherë lëvizin pa probleme. Ekzekutivët amerikanë të cilët morën pjesë në takimin e sapo përfunduar të Bashkëpunimit Ekonomik të Azi-Paqësorit thonë se ka interes të lartë në rajon për produktet dhe kompanitë amerikane. Sekretarja amerikane e Shtetit Hillary Clinton u tha pjesëmarrësve në takimin e APEC-ut se hyrja e Rusisë në Organizatën Botërore të Tregtisë kohët e fundit do të jetë një nxitje për kompanitë amerikane. Ekzekutivët amerikanë në APEC ndanë optimizmin e tyre rreth Rusisë dhe Azisë. Scott Price, president i Walmart-it për Azinë, thotë se kompania e tij është e vetmja firmë e madhe e shitjeve që ka hapur dyqane të reja në Japoni. James Turley, i cili drejton firmën amerikane të kontabilitetit, Ernst & Young, sapo njoftoi se do të hap një zyrë në Vladivostok. Kompania Hyatt do të hapë dy hotele vitin e ardhshëm në Vladivostok, duke e bërë atë një nga kompanitë e para të këtij lloji që investon në Lindjen e Largët ruse. Aliya Turumbekova është drejtore e marketingut për kompaninë Hyatt. Kampusi i universitetit të Vladivostok-it, që ka shërbyer si qendër e konferencës së APEC-ut, u ndërtua nga kompania amerikane e makinerive të rënda Caterpillar. Edhe një akuariumi aty pranë është ndërtuar nga e njejta kompani. Joe Caldwell ka dhënë me qera dhe ka shitur pajisje të kompanisë Caterpillar në Lindjen e Largët Ruse për 16 vjet. Ndërkohë që pjesëmarrësit në takim shikonin fishekzjarret, Emil Veliev, menaxher i ndërtesës ku zhvillohet takimi i APEC-ut, prapa skenës me krenari prezantonte sistemin e trajtimit të ujërave të zeza që ai e kishte ndërtuar me teknologji amerikane. Ndërkohë, gjatë takimit të APEC-ut, ka pasur shqetësime se legjislacionit mbi marrëdhëniet tregtare SHBA-Rusi në Kongres mund të minohet nga një klauzolë mbi të drejtat e njeriut. Por, kryetari i Këshillit të Biznesit SHBA-Rusi, Ed Verona nuk është dakord me këtë vlerësim. Pavarësisht nga mosmarrëveshjet politike mes Kremlinit dhe Shtëpisë së Bardhë, interesat e përbashkëta ekonomike të Rusisë dhe Shteteve të Bashkuara mund krijojnë një lidhje afatgjatë mes dy vendeve.